《北固秋望》
清代·鲍皋

风高海远雁啼声，天末楼台上晚晴。山合金焦三割据，江分吴楚两纵横。

孤城立马寒云阔，绝浦收帆落日平。欲作江南秋望赋，少年谁是庾兰成。

作者简介：鲍皋（1708—1765） ，清朝江苏镇江丹徒人，字步江，号海门。国子生。乾隆初，举博学鸿词，不就。壮岁游姑苏、武林，客淮扬间，晚年颓放。善画，尤以诗赋名。沈德潜尝称其与余京、张曾为“京口三诗人”。